Ανακοίνωση

Δεκέμβριος 2024

Μηνιαία Έκδοση AξIAnumbers

Ανοδικά κινήθηκε το Χρηματιστήριο Αθηνών κατά το μήνα Νοέμβριο, με τον Γενικό Δείκτη να παρουσιάζει αύξηση κατά 0,78% σε σχέση με τα επίπεδα του Οκτωβρίου.

Ειδικότερα, η εικόνα της χρηματιστηριακής αγοράς σύμφωνα με τα στοιχεία του νέου AXIANumbers Νοεμβρίου 2024, διαμορφώθηκε ως εξής:

* Δημιουργήθηκαν **1.236 νέοι λογαριασμοί πελάτη και εγγεγραμμένων διαμεσολαβητών** (§1.2[[1]](#footnote-1)), σε σχέση με **2.064** νέους λογαριασμούς τον Οκτώβριο, ενώ οι **Συλλογικοί Λογαριασμοί Πελατείας**[[2]](#footnote-2) στο σύνολό τους (Μερίδες Εγγεγραμμένων Διαμεσολαβητών και Μερίδες Ασφαλειών), κατέχουν **€2,63 δις** (2,98% της συνολικής Αξίας Χαρτοφυλακίου - §3.1).
* Η **Κεφαλαιοποίηση** του ΧΑ διαμορφώθηκε στο τέλος του μήνα στα **€88,20 δις**, παρουσιάζοντας αύξηση κατά **0,97%**, σε σχέση με τα επίπεδα του Οκτωβρίου (**€87,35** δις).
* Η **Αξία Συναλλαγών** για τον Νοέμβριο 2024 έφτασε τα **€4.149,92** εκατ. σημειώνοντας **αύξηση κατά 15,23%** από τη συναλλακτική δραστηριότητα του προηγούμενου μήνα που ήταν **€3.601,33** εκατ., ενώ σε σχέση με τον Νοέμβριο 2023 που η αξία συναλλαγών ήταν €3.839,35 εκατ., σημειώθηκε **αύξηση** **8,09%**.
* Οι **Αλλοδαποί Δικαιούχοι Μερίδων** πραγματοποίησαν **εκροές** ύψους **€467,76 εκατ.** κατά το μήνα Νοέμβριο, σε αντίθεση με τους **Ημεδαπούς Δικαιούχους Μερίδων** οι οποίοι πραγματοποίησαν **εισροές** ύψους **€467,76 εκατ.** τον Νοέμβριο (§2.1).
* Η **κατανομή** της Αξίας Χαρτοφυλακίου των Δικαιούχων Μερίδων διαμορφώθηκε στα **66,78%** για τους **Αλλοδαπούς Δικαιούχους Μερίδων** και **33,22%** για τους Ημεδαπούς (§3.1).



* Οι **χώρες** με την **μεγαλύτερη αξία χαρτοφυλακίου** (μερίδες πελάτη) για το μήνα ήταν οι ΗΠΑ με αξία συνολικού χαρτοφυλακίου €12,44 δις, η Κύπρος με αξία χαρτοφυλακίου €9,52 δις και η Γερμανία με αξία χαρτοφυλακίου €5,94 δις (§3.5.1).



* Οι **Αλλοδαποί Δικαιούχοι Μερίδων** πραγματοποίησαν το **44,1%** των συνολικών συναλλαγών (αγορές & πωλήσεις) τον Νοέμβριο 2024 (σε σχέση με το 65,7% τον προηγούμενο μήνα), ενώ οι **Ημεδαποί Δικαιούχοι Μερίδων**, πραγματοποίησαν το **55,9%** των συναλλαγών (σε σχέση με το 34,3% τον προηγούμενο μήνα) (§2.1).

*Περισσότερες πληροφορίες σχετικά με τις παρεχόμενες υπηρεσίες της ATHEXCSD στο νέο κανονιστικό περιβάλλον, παρατίθενται στον* [*Κανονισμό*](https://www.athexgroup.gr/el/athexcsd-regulations) *Λειτουργίας της εταιρείας, στις σχετικές [Αποφάσεις](https://www.athexgroup.gr/el/athexcsd-resolutions) του Διοικητικού Συμβουλίου της εταιρείας σε εφαρμογή του Κανονισμού, καθώς και στις ενότητες «[Καταχώριση](https://www.athexgroup.gr/el/web/guest/functions-depository)» & «[Διακανονισμός](https://www.athexgroup.gr/el/web/guest/settlement)» της ηλεκτρονικής ιστοσελίδας της εταιρείας:* [*www.athexgroup.gr*](http://www.athexgroup.gr)

1. Οι σημειώσεις με το σύμβολο «§» αποτελούν παραπομπές σε ενότητες της αναλυτικής έκδοσης AXIA Numbers, όπου παρουσιάζονται τα συνολικά στοιχεία [↑](#footnote-ref-1)
2. Στην περίπτωση των Μερίδων Πελατείας, αναφερόμαστε στη χώρα φορολογικής κατοικίας του εγγεγραμμένου διαμεσολαβητή, στο όνομα του οποίου τηρείται ο λογαριασμός [↑](#footnote-ref-2)